
             įsakymu Nr. 13B-1689
VIEŠOSIOS TVARKOS SKYRIAUS VYRIAUSIOJO SPECIALISTO 
PAREIGYBĖS APRAŠYMAS



I SKYRIUS

PAREIGYBĖS CHARAKTERISTIKA


                    1. Viešosios tvarkos skyriaus vyriausiasis specialistas yra karjeros valstybės tarnautojas.

II SKYRIUS

PASKIRTIS


    
2. Viešosios tvarkos skyriaus (toliau – Skyrius) vyriausiojo specialisto pareigybė reikalinga vykdyti administracinių nusižengimų teiseną, nagrinėti gyventojų skundus ir pranešimus, atlikti patikrinimus, kontroliuoti, kaip laikomasi Lietuvos Respublikos įstatymų ir kitų teisės aktų reikalavimų.
III SKYRIUS

VEIKLOS SRITIS
3. Šias pareigas einantis valstybės tarnautojas vykdo specialiosios veiklos srities- viešosios tvarkos užtikrinimo, teisės pažeidimų ištyrimo bei prevencijos- funkcijas.



IV SKYRIUS

SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI


                    4. Valstybės tarnautojas, einantis šias pareigas, turi atitikti šiuos specialiuosius reikalavimus:

                    4.1. Turėti aukštąjį universitetinį išsilavinimą.


 4.2. Turėti ne mažiau nei vienų metų darbo patirtį viešojo administrvimo srityje.

                    4.3. išmanyti Lietuvos Respublikos Konstituciją, Lietuvos Respublikos įstatymus, Lietuvos Respublikos Vyriausybės nutarimus, reglamentuojančius valstybės tarnybą, viešąjį administravimą, vietos savivaldos institucijų veiklą;
                    4.4. išmanyti teisės aktų ir dokumentų rengimo ir įforminimo bei raštvedybos taisykles;
                    4.5. mokėti kvalifikuoti administracinį nusižengimą, surašyti administracinio nusižengimo protokolą;

                    4.6. turėti teisę vairuoti „B“ kategorijos transporto priemones;
                    4.7. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer.

V SKYRIUS

ŠIAS PAREIGAS EINANČIO VALSTYBĖS TARNAUTOJO FUNKCIJOS


                    5. Šias pareigas einantis valstybės tarnautojas atlieka šias funkcijas:

                    5.1. pagal savo kompetenciją prižiūri, kaip laikomasi Lietuvos Respublikos įstatymų, Lietuvos Respublikos Vyriausybės, kitų valstybės institucijų ir Savivaldybės priimtų teisės aktų;

5.2. pagal savo kompetenciją kontroliuoja kaip gyventojai laikosi Jonavos rajono savivaldybės tarybos patvirtintų taisyklių;

                    5.3. atlieka patikrinimus pagal gautus pranešimus, skundus, pareiškimus;
                    5.4. dalyvauja patikrinimuose kartu su kitomis valstybinėmis institucijomis, įstaigomis, savivaldybės įmonėmis;

                    5.5. teikia pasiūlymus bei kitą informaciją veiklos klausimais Skyriaus vedėjui;
                    5.6. pagal savo kompetenciją renka informaciją apie mieste esančias problemas ir perduoda atsakingoms tarnyboms;

                    5.7. pradeda administracinių nusižengimų teiseną, atlieka administracinių nusižengimų tyrimą, surašo administracinių nusižengimų protokolus;
                    5.8. rengia vaizdinę medžiagą administracinių nusižengimų bylose;

                    5.9. vykdo vaizdo stebėjimo sistemų techninę priežiūrą ir vaizdo duomenų tvarkymą;

 5.10. iš turimų duomenų bazių ar kitų laikmenų teikia informaciją tretiesiems asmenims, Skyriaus darbuotojams;

                    5.11. bendradarbiauja, perduoda ir keičiasi informacija su policija ir kitomis valstybinėmis ar savivaldybės institucijomis, įstaigomis ar savivaldybės įmonėmis veiklos klausimais;

      5.12. dalyvauja savivaldybės komisijų, darbo grupių veikloje, kad būtų įgyvendinti šioms darbo grupėms ar komisijoms suformuluoti uždaviniai;
                    5.13. vykdo kitus nenuolatinio pobūdžio  Skyriaus vedėjo pavedimus, kad būtų pasiekti savivaldybės strateginiai tikslai.

VI SKYRIUS

ŠIAS PAREIGAS EINANČIO VALSTYBĖS TARNAUTOJO PAVALDUMAS


                    6. Šias pareigas einantis valstybės tarnautojas tiesiogiai pavaldus Viešosios tvarkos skyriaus vedėjui.

